
I. ОБЩИ УСЛОВИЯ

Сдружение „МИГ- Мъглиж, Николаево, Гурково” е ЮЛНЦ, регистрирано за извършване на общественополезна дейност, съгласно изискванията на нормативно приложимата база в българското и европейското законодателство. 
МИГ се ръководи в своята дейност от законите на Република България, от своя Устав и от следните принципи: доверие на местната общност; ангажиране на лидерите в общността; балансирано представителство на ключовите сектори; прилагане на публично-частно партньорство. 
В наименованието на МИГ се съдържа „Местна инициативна група“, както и общините на чиято територия работи местната група. Членовете на Сдружение „МИГ-Мъглиж, Николаево, Гурково” са дееспособни физически и юридически лица със седалище на територията на общините Мъглиж, Николаево и Гурково; 
Настоящите правила са изготвени във връзка със Споразумение за изпълнение на Стратегия за водено от общностите местно развитие № РД 50-76/23.01.2026 г. за изпълнение на СВОМР по Стратегически план за развитие на земеделието и селските райони на Сдружение „МИГ-Мъглиж, Николаево, Гурково” на територията на общините Мъглиж, Николаево и Гурково, които чрез своето членство съдействат за осъществяване целите на МИГ така, както са формулирани в устава, заплащат редовно членски внос, определен от Общото събрание и които приемат неговия устав, помагат за развитието му и участват в дейността му. 
Юридическите лица - членове на МИГ, се представляват пред МИГ от своите законни представители или от избрани представляващи лица.
 




II. ОРГАНИЗАЦИОННА СТРУКТУРА НА МИГ


Графично изображение на организационната структура на
„МИГ-Мъглиж, Николаево, Гурково”
ОБЩО СЪБРАНИЕ
УПРАВИТЕЛЕН СЪВЕТ
ЕКИП НА МИГ
КОМИСИИ ЗА ПОДБОР



1. ОБЩО СЪБРАНИЕ









Общото събрание е колективен върховен орган на Сдружението. То се състои от 51 члена на Сдружението. Съставът на Общото събрание е разделен на три квоти, съответстващи на трите сектора: нестопански , стопански и публичен, като разликата между тях не може да бъде по-голяма от 49 на сто от имащите право на глас членове. Членовете на върховния колективен орган и на върховния управителен орган на МИГ имат седалище и адрес на управление или постоянен адрес или работят на територията, на МИГ-а.

Правомощия на Общото събрание:
· Изменя и допълва Устава;
· Взема решения относно размера на встъпителния и годишния членски внос или на имуществените вноски и определя начина на събирането му по предложение на УС;
· Приема правилата и реда за извършване на общественополезна дейност и други вътрешни актове, в случай, че последните не бъдат възложени на други органи;
· Приема нови членове на СДРУЖЕНИЕТО, освобождава членовете на СДРУЖЕНИЕТО, подали молба за доброволно прекратяване на членството, взема решения за изключване на членове по предложение на УС;
· Определя броя и членовете на УС, избира и освобождава същите;
· Приема по предложение на УС бюджет, основни насоки и програма за дейността на сдружението, годишният доклад за дейността и финансовият отчет на сдружението, както и годишните отчети на УС за дейността им,
· Приема годишен доклад за дейността на МИГ- Мъглиж, Николаево, Гурково, съгласно изискванията на чл. 40 ал. 2 от ЗЮЛНЦ за предходната година и в предвидените от закона срокове представя същия пред Агенция вписвания; 
· Взема решения за събиране на допълнителни парични и имуществени вноски от членовете на СДРУЖЕНИЕТО;
· Взема решения по резултатите от финансовата ревизия на СДРУЖЕНИЕТО;
· Взема решение за преобразуване и прекратяване на дейността на МИГ.  
· При прекратяване на СДРУЖЕНИЕТО взема решение за начина за разпределянето на останалото имущество – движими вещи и недвижими имоти и парични средства, след удовлетворяването на кредиторите на СДРУЖЕНИЕТО;
· Взема решения по всички други въпроси предвидени в устава и свързани с дейността на СДРУЖЕНИЕТО;
· Отменя решенията на другите органи на СДРУЖЕНИЕТО, които противоречат на закона, устава, добрите нрави, или други вътрешни актове, регламентиращи дейността на СДРУЖЕНИЕТО;
· Освобождава предсрочно Председателя на УС или членове на УС при злоупотреба с доверието на СДРУЖЕНИЕТО, нарушаване на Устава или на законите в РБ;
· Разглежда и решава жалби против решенията на Управителния съвет.

2. УПРАВИТЕЛЕН СЪВЕТ
 
Управителният съвет е колективен управленски орган, който се състои от 5 члена, разпределени между трите сектора: неправителствен, стопански и публичен. Членовете на УС са физически или юридически лица, като представителите на публичния сектор, представителите на стопанския сектор и представителите на нестопанския сектор не могат да надвишават 49 на сто от имащите право на глас членове.

Правомощия на Управителния съвет:
 
· Представлява СДРУЖЕНИЕТО чрез Председателя си както и определя обема на представителната власт на други негови членове; 
· Ръководи дейността на СДРУЖЕНИЕТО между две Общи събрания;
· Организира и осигурява изпълнението на решенията на ОС;
· Изпълнява задълженията, предвидени в Устава; 
· Взема решения по всички въпроси, които по закон или съгласно устава не спадат в правата на друг орган;
· Определя адреса на сдружението;
· Разработва програма за дейността и бюджета на СДРУЖЕНИЕТО и ги предлага за гласуване от Общото събрание;
· Подготвя проекти за решения на Общото събрание;
· Подготвя проекти за вътрешно - устройствени актове на СДРУЖЕНИЕТО;
· Осигурява и се разпорежда с имуществото и финансовите средства на СДРУЖЕНИЕТО, съгласно приетия бюджет;
· Ръководи и контролира дейността на обслужващите звена към СДРУЖЕНИЕТО;
· Отчита се за дейността си пред Общото събрание, като подготвя и внася в Общото събрание отчет за дейността си;
·   Подготвя и внася в Общото събрание проект за бюджет; 
· Подготвя и внася в Общото събрание годишен финансов отчет заверен от независим финансов одитор съгласно изискванията на Закона за счетоводството; 
· Изготвя предложения за формиране на парични фондове на СДРУЖЕНИЕТО;
· Определя реда и организира провеждането на дейността на СДРУЖЕНИЕТО и носи отговорност за това;
· Определя щатния състав на СДРУЖЕНИЕТО;
· Внася в ОС молбите за членство и прекратяване на членство в СДРУЖЕНИЕТО; 
· Взема решения за образуване на помощни звена, комисии към УС, секции и клубове за подпомагане на дейността на СДРУЖЕНИЕТО. Определя броя на членовете на комисиите, техния състав, функции и срока на дейността им. Комисиите се отчитат за дейността си пред УС;
· Излъчва представител от ОС, за член на КППП, който отговаря на изискванията;
· Отговаря за процеса на подготовка и последващо (в случай на одобрение и подписване на договор с МЗХ) управление на интегрирана Стратегия за ВОМР в съответствие с изискванията на нормативните актове, свързани с прилагането на ВОМР според Споразумението за партньорство (2023-2027);
· Отговаря за: 
-  Одобряване на Индикативна годишна работна програма за всяка календарна година от изпълнение на СВОМР, както и за нейното актуализиране;
-  Одобряване на процедури за подбор и ред за оценка на проектни предложения;
-  Утвърждаване на Насоки и други документи по реда на чл.26, ал.1 от Закона за финансово управление на средствата от Европейския съюз;
            -  Утвърждаване Условия за кандидатстване с проектни предложения за изпълнение на стратегията, в т.ч. специфичните критерии, предвидени от МИГ в одобрената стратегия за ВОМР, в съответствие с указанията на УО за всяка процедура за подбор на проекти;
-  Одобряване на оценителен доклад от работата на комисията за подбор на проектни предложения/оценителната комисия по обявени процедури за подбор на проекти по мерки от СВОМР на МИГ и взема решение за финансиране на одобрени проекти;
	-  Одобрява проект на бюджета на МИГ по мярка „Управление, мониторинг и оценката на стратегията и нейното популяризиране".
-  Одобрява годишните доклади за изпълнение на СВОМР.

3. ПРЕДСЕДАТЕЛ
 
Председателят на УС:
1. Ръководи оперативно текущата дейност на СДРУЖЕНИЕТО;
2. Представлява СДРУЖЕНИЕТО пред трети лица, пред държавните органи, обществените организации и други физически и юридически лица в страната и чужбина. Подготвя и предлага проекти за решения на УС;
3. Свиква и ръководи заседанията на Управителния съвет;
4. Отчита се за дейността си пред Управителния съвет;
5. След одобрение на щатното разписание от УС, назначава, освобождава и упражнява дисциплинарна власт по отношение на изпълнителния директор за извършване на оперативната дейност на СДРУЖЕНИЕТО.
6. Подписва договори за финансиране на проекти от страна на Сдружението с бенефициенти от местните общности по правилата и разпоредбите на финансиращи организации, включително с МЗХ по подхода ВОМР;
7. Назначава комисии за подбор на проектни предложения (КППП/оценителни комисии), в съответствие с процедурите на МИГ и указанията на Управляващите органи на финансиращите СВОМР програми.

4. ЕКИП ЗА ИЗПЪЛНЕНИЕ НА СВОМР-РОЛИ, ЗАДАЧИ, ОТГОВОРНОСТИ

4.1. ИЗПЪЛНИТЕЛЕН ДИРЕКТОР:
Правомощия:

· Осигурява изпълнението на решенията на Управителния съвет и възложените от него функции и отговорности;
· Представлява СДРУЖЕНИЕТО пред трети лица, пред държавните органи, обществените организации и  финансови институции, органи по приходите, митнически органи, органи на НОИ, на НЗОК и трети физически и юридически лица в страната и чужбина;
· Оперативно ръководи дейността на сдружението;
· Отговаря за прилагането на стратегията за ВОМР съгласно неговите правомощия определени с договора за наемане;
· Изготвя и предлага за приемане от УС дългосрочен и годишен план за работа на СДРУЖЕНИЕТО и годишен проекто - бюджет;
· Организира набирането на средства за дейността на СДРУЖЕНИЕТО;
· Сключва трудови и граждански договори и ръководи административния персонал на СДРУЖЕНИЕТО;
· Изпълнителният директор участва в заседанията на УС по право със съвещателен глас;
· Изпълнителният директор носи имуществена и друга отговорност, предвидена в действащото законодателство, устав на  МИГ - Мъглиж, Николаево, Гурково.

Изисквания за заемане на длъжността:

· Завършено висше образование, най-малко степен „магистър“; 
· Трудов стаж и/или осигурителен стаж най-малко 5 години; 
· Управленски опит най-малко две години или най-малко три години опит като експерт в МИГ по прилагане на стратегия за ВОМР; 
· Опит в реализиране на проект, програма или стратегия със стойност над 100 хиляди лева, финансирани от ЕС или от други международни донори. 

4.2. ЕКСПЕРТ ПО ПРИЛАГАНЕ НА СВОМР:

· Информира, консултира и подпомага подготовката на проекти на потенциалнитe кандидати, както и предлага набирането на външни експерти и консултанти, когато такива са необходими за подпомагането на разработването на специфични, важни за територията и приоритетите на стратегията проекти. 
· Подготвя и публикува покани за кандидатстване с проекти на територията на «МИГ – Мъглиж, Николаево, Гурково».
·  Следи базата данни за постъпилите проекти по Стратегията за местно развитие, тяхното състояние и движение.
· Извършва последваща проверка за административно съответствие и допустимост на проектите след комисията за оценка.
· Заедно с Експерт 2 извършва проверка на техническа експертна оценка и класирането на проектите преди изпращането на списъка с одобрени проекти към УО на съответната програма.
· Заедно с Експерт 2, осъществява наблюдение на изпълнението на проектите и извършва посещения на място с цел оказване на текуща подкрепа на бенефициентите и своевременно отговаряне на възникнали въпроси и проблеми.
· Подготвя документи за отчитане на тримесечие, шестмесечие, деветмесечие, годишно.
· Води архив на кореспонденция с управляващите органи и бенефициенти.
· Информира своевременно изпълнителния директор относно проблеми във връзка с изпълнението на стратегията, които впоследствие изпълнителния директор представя пред УО на СПРЗСР и ДФЗ.

Изисквания за заемане на длъжността:

· В екипа за изпълнение на СВОМР трябва да има минимум 1 и максимум 3 експерта по прилагане на СВОМР; 
· Всеки експерт трябва да притежава диплома за завършено висше образование, най-малко степен „бакалавър“; 
· Трудов стаж и/или осигурителен стаж най-малко две години.

III. ВИДОВЕ ДНЕВНИЦИ И РЕГИСТРИ

· Регистър на обществените поръчки, който се публикува и на интернет страницата на МИГ https://www.migmng.com/ 
· Списък на сключените договори, който се публикува и на интернет страницата на МИГ https://www.migmng.com/
· Регистър Деловодство – входящата/изходяща поща; 
· Регистър на подадените заявления за подпомагане, който се публикува и на интернет страницата на МИГ https://www.migmng.com/
· Регистър на заповедите за командировка; 
· Дневник/Регистър за завеждане на болнични листове; 
· Регистър на даренията и почетна книга за дарителите и завещанията; 
· Регистър на заповедите на Председателя на УС; 
· Протоколна книга от заседанията на Управителен съвет и Общо събрание; 
· Дневник за регистриране на съмненията за изпиране на пари; 
· Дневник за регистриране на информация съгласно Вътрешните правила за контрол и предотвратяване изпирането на пари и финансирането на тероризма при юридическите лица с нестопанска цел; 
· Книга за инструктаж по безопасност и здраве при работа - начален инструктаж; 
· Книга за инструктаж по безопасност и здраве при работа - инструктаж на работното място, периодичен инструктаж, извънреден инструктаж; 
· Регистър на трудовите злополуки; 
· Регистър човешки ресурси 
· Регистър финансово счетоводна дейност 

При необходимост МИГ може да води и други дневници и регистри


IV. РАБОТА С ДОКУМЕНТИ
 
· Всички официални документи се подписват от Председателя на УС. 
· Председателя на УС представлява Сдружението пред държавните органи, институции и учреждения, местни органи на власт и управление, обществени организации, финансови институции, данъчни органи, митнически органи и трети физически и юридически лица в страната и чужбина. 

V. ФИНАЛНИ РАЗПОРЕДБИ:

· Настоящият документ е изготвен във връзка със Споразумение за изпълнение на Стратегия за водено от общностите местно развитие РД 50-88/28.01.2026 г. за периода 2023 – 2029 г. на Сдружение „Местна инициативна група – Мъглиж, Николаево, Гурково“ 
· Екипът за изпълнение на СВОМР изпълнява гореспоменатите роли, отговорности и задачи. 
· Председателят на УС може да упълномощи с изрично нотариално заверено пълномощно изпълнителния директор да представлява сдружението пред държавните органи, институции и учреждения, местни органи на власт и управление, обществени организации, финансови институции, данъчни органи, митнически органи и трети физически и юридически лица в страната и чужбина. 
· Членовете на екипа отговарят персонално за изпълнението на задачите и отговорностите, които имат възложени чрез длъжностни характеристики, чрез заповеди или чрез правила и процедури залегнали в Стратегията за местно развитие и утвърдени от Управляващите органи, ДФ „Земеделие" и Управителен съвет. 
· При неизпълнение на отговорностите и задачите, вменени чрез длъжностната им характеристика, неразделна част от трудовият им договор, подлежат на наказание съгласно Кодекса на труда и приложимото национално законодателство. 

